text: Igår var det motionister - idag er det de hårde hunde
  18 juli 2010 kl. 12.49
  Det er Varde Cykelklub, der er vært for Mountainbike DM 2010. Det foregår i Blåbjerg Klitplantage.
  Ved DM-arrangementet er det Varde Cykelklubs formål at få så mange mountain-ryttere til Blåbjerg som muligt.
  Derfor var der igår arrangementer både for børn og motionister, mens det idag er eliten, der konkurrerer - under optimale forhold.
  Også for publikum:
  Når de står ved Rævebakken - rutens stejleste stigning - bliver alle tilskuere budt på en forfriskning, mens de hepper de svedige ryttere op.
  